3. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. Om kommunernes låntagning og meddelelse af garantier m.v., 
Varmeforsyningsloven og EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse] 
A.m.b.a. om kommunegaranti til optagelse af tre byggekreditter på i alt 22,8 mio. kr.
 
Byggekreditterne skal finansiere udgifterne til konvertering af Grundfør fra naturgas 
til fjernvarme, fjernvarmeforsyning til Delta 1 og LP 419 i Søften Erhverv samt generatorudskiftning på 
fjernvarmeanlægget på [adresse] i Hinnerup.   
Der søges ligeledes om kommunegaranti til efterfølgende optagelse af tre lån til indfrielse af 
byggekreditterne efter anlægsarbejdets afslutning.
 
Hinnerup Fjernvarme A.m.b.a. ønsker, at byggekreditterne og de endelige lån optages i KommuneKredit, 
og det kræver, at Byrådet giver kommunegaranti for både byggekreditterne og den endelige 
lånefinansiering. 
 
Der søges om kommunegaranti til optagelse af tre byggekreditter med en trækningsret på hhv. 19,6 mio. 
kr., 2,2 mio. kr. og 1,0 mio. kr. og med en aktuel rentesats på 0,57 % p.a. og herefter en konvertering til tre 
fastforrentede lån med en løbetid på hhv. 30 år og 10 år for det mindste lån og aktuelle rentesatser på hhv. 
2,75 %, 2,73 % og 2,22 % p.a. 
 
Anlægsarbejderne forventes afsluttet i 2022 og 2023.
VURDERING
[adresse] kan ifølge Varmeforsyningsloven give en kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Hinnerup Fjernvarme A.m.b.a. en 
garantiprovision hvert år af restgælden på lånene.
 
Garantiprovisionens størrelse afhænger af, hvilken kreditvurdering Hinnerup Fjernvarme A.m.b.a. kan 
opnå. Virksomheder med en stærk betalingsevne og lav økonomisk risiko skal i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået de konkrete projektforslag, anlægsbeskrivelsen, [adresse] 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
Byråd
30. august 2022  19:00
[adresse]: EMN-2022-02173
Dok-ID: 3261443
Sagsbehandler: lfri
med varmeværker i området og på landsplan. Herudover har gennemgangen omfattet udviklingen af 
Hinnerup Fjernvarme A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.  
 
Hinnerup Fjernvarme A.m.b.a. oplyser, at anlægsinvesteringerne ikke påvirker taksterne.
Favrskov Kommune har godkendt projektforslagene vedrørende konvertering af Grundfør fra naturgas til 
fjernvarme og fjernvarmeforsyning af Delta 1 og LP 419 i Søften Erhverv. Anlægsinvesteringen vedrørende 
generatorudskiftning kræver ikke forudgående godkendelse af Favrskov Kommune. 
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Hinnerup Fjernvarme A.m.b.a. Den 
samlede restgæld udgør pt. 104,5 mio. kr.  
 
En årlig provision på 0,40 % af restgælden på de nye lån på i alt 22,8 mio. kr. vil det første år medføre en 
indtægt til Favrskov Kommune på ca. 91.000 kr. Indtægten vil falde i takt med, at Hinnerup Fjernvarme 
A.m.b.a. afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra Hinnerup fjernvarme A.m.b.a. godkendes, idet Favrskov Kommune stiller 
kommunegaranti for tre byggekreditter og den efterfølgende konvertering til tre fastforrentet lån på i alt 
22,8 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånene.
BESLUTNING
Økonomiudvalget, 18. august 2022:
Fraværende: Øivind Lauridsen
Indstilles godkendt.
Byrådet, 30. august 2022:
Fraværende: Øivind Lauridsen
Godkendt.
Bilag
1.
Ansøgning om kommunegaranti fra [adresse]. (3261448)
